Aalborg Zoo har kønsbestemt havens nye isbjørneunge. Det er en han.

Aalborg Zoos nye isbjørneunge blev født 20. november 2010. Den stolte mor er Malik, og faderen er Felix, der var udlånt fra 2008-2010 til Aalborg Zoo fra Nürnberg Zoo. Nu da isbjørneungen er kønsbestemt, skal den have et navn. Aalborg Zoo udskriver derfor nu en navnekonkurrence. Som så mange andre, er havens isbjørneunger også på Facebook. På "Isbjørneunge i Aalborg Zoo" kan du følge ungernes hverdag i haven. Senest der blev født en isbjørneunge i Aalborg Zoo, var 7. december 2008, hvor isbjørnen Victoria fødte Milak.